# Decret 140/2012 sobre la denominació oficial del municipi del Puig de Santa Maria

L’Ajuntament de Puig, en sessió plenària del dia 28 de gene de 2009 i ratificada per mitjà de l’acord de la sessió plenària de l’1 de març de 2012, amb els informes previs pertinents i amb el quòrum legalment exigible, acordà aprovar la modificació del nom actual del municipi i adoptar com a nova denominació la forma exclusiva en valencià el Puig de Santa Maria.
El Ple de l’Acadèmia Valenciana de la Llengua, en la sessió de 13 de juliol de 2012, va acordar informar favorablement el canvi de denominació proposat.
La Llei 4/1983, de 23 de novembre, de la Generalitat, d’Ús i Ensenyament del Valencià, disposa en l’article 15.1, que correspon al Consell determinar els noms oficials dels municipis de la Comunitat Valenciana.
En virtut de tot això, vist l’expedient instruït per l’Ajuntament de Puig per a la modificació de la denominació actual del municipi per la forma exclusiva en valencià el Puig de Santa Maria, en què s’acredita el compliment de les prescripcions exigides en la legislació vigent, a proposta del consellera de Presidència i amb la deliberació prèvia del Consell, en la reunió del dia 28 de setembre de 2012,
DECRETE
Article únic
El municipi de Puig, de la província de València, adoptarà la denominació exclusiva en valencià el Puig de Santa Maria. Les referències que s’hagen realitzat a l’antic nom pels òrgans de l’Estat i altres organismes públics s’entendran fetes, a partir de la publicació d’este decret en el Boletín Oficial del Estado, a la nova denominació.
Contra este decret, que posa fi a la via administrativa de conformitat amb el que estableix l’article 109.c de la Llei de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l’endemà de la notificació o publicació d’este decret, de conformitat amb les disposicions dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
b) Potestativament, un recurs de reposició davant del Consell, en el termini d’un mes comptador des de l’endemà de la notificació o publicació del present decret, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el recurs potestatiu de reposició.
c) En el cas que la persona interessada siga una administració pública, no es pot interposar cap recurs en via administrativa, sense perjuí de les disposicions de l’article 44 de la Llei 29/1998, de 13 de juliol, i haurà de requerir prèviament l’anul·lació o revocació d’este decret, en el termini de dos mesos comptadors des de l’endemà de la notificació o la publicació del present decret.
Tot això sense perjuí que les persones interessades puguen exercitar qualsevol altra via que consideren oportuna.
Castelló de la Plana, 28 de setembre de 2012
El president de la Generalitat,
ALBERTO FABRA PART
El conseller de Presidència,
JOSÉ CISCAR BOLUFER

## Decrets que regulen l'alteració dels topònims valencians

* Decret 74/1984, de regulació de l'alteració del nom dels municipis valencians
* Decret 58/1992, de regulació de l'alteració del nom dels municipis valencians

## Enllaços relacionats amb el decret i el municipi

* La publicació del decret al Diari Oficial de la Comunitat Valenciana, DOCV
* El municipi del Puig de Santa Maria a la Viquipèdia
* La pàgina web de l'Ajuntament del Puig de Santa Maria

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d'ús i ensenyament del valencià
* Pàgina web del Diari Oficial de la Comunitat Valenciana, DOCV